Marc & Marucelle se Blouberg verlowing - Mooi Troues
Mooi Troues adverteerder Ruberns Photography het dié ongelooflike mooi verlowing fotosessie van Marc en Marucelle of verewige herinneringe vasgevang. Die paartjie vertel dat die fotograwe werklik wonderlik was en het alles gereël van die sjampanje op die verlowing tot die ligging van die fotosessie. Ons by Mooi Troues is baie trots om sulke goeie komplimente van ons adverteerders te hoor!
Ons het deur 'n gesamentlike vriend ontmoet, daar was onmiddellik 'n vonk tussen ons. Die volgende dag is ons op ons eerste afspraak en 'n week later, op ons tweede afspraak het ons mekaar se ouers ontmoet. Dit was van die begin af die ware Jacob(s).
Ons verlowing was perfek, Marucelle is veras met "n avontuur kaap toe, daar was n klein groepie mense wat gehelp het om dit spesiaal te maak en my verrassing "n geheim te hou. Op Blouberg strand met sonsondergang, was daar n piekniek gereed met honderde liggies, Tafelberg in die agtergrond en die fotograaf wat agter die duin weg kruip om die spesiale oomblik vir ons af te neem. Sy het ja gesê en dit was vir ons altwee 'n droom wat waar geword het. Ons voel baie bevoorreg om ons verlowings fotosessie op ons verlowings naweek te kon doen.
Ek wou graag hê die verlowing moet intiem en romanties wees daarom het ek besluit op 'n piekniek op die strand. Nog nooit het iemand vir Marucelle 'n ordentlike verassing gereël sonder dat sy agter die kap van die byl kom nie, so dit was belangrik dat sy niks weet nie. Sy was nooit spesifiek gewees oor wat sy wil hê vir n verlowing nie, maar ek't geweet watter details vir haar belangrik is.
Ons droomtroue is n feesviering saam die mens waarvoor ons lief is. Ons wil graag n stedelike industriële styl troue hê. Met min formaliteite en baie lag en liefde.